Source: https://academiademediere.ro/tatal-si-mama-interesul-superior-al-copilului/
Timestamp: 2020-01-27 08:21:53+00:00
Document Index: 35019048

Matched Legal Cases: ['Articolul 262', 'Articolul 263', 'Articolul 396', 'Articolul 398', 'Articolul 483', 'Articolul 506']

TATAL SI MAMA – INTERESUL SUPERIOR AL COPILULUI | MEDIATOR DIVORȚ - Legile unui nou început.
Articolul 262 Relatiile dintre parinti si copii.
Articolul 263 Principiul interesului superior al copilului.
Articolul 396 Raporturile dintre parintii divortati si copiii lor minori.
Articolul 398 Exercitarea autoritatii parintesti de catre un singur parinte.
Articolul 483 Autoritatea parinteasca.
Articolul 506 Invoiala parintilor.
Interesul superior al oricarui copil este acela de a fi crescut de ambii parinti, iar acest principiu exista din momentul in care copilul s-a nascut, indiferent daca parintii sunt casatoriti sau nu. Acelasi lucru este valabil si pentru autoritatea parinteasca: parintii exercita autoritatea parinteasca in comun si au aceleasi drepturi si obligatii fata de copil din momentul in care acesta s-a nascut, fara nicio legatura cu faptul ca relatia dintre ei este oficiala sau nu. Dupa divort, este in interesul copilului sa mentina legatura cu ambii parinti, sa aiba acces egal atat la mama, cat si la tata. Menirea stabilirii unui program in care copilul pastreaza o legatura apropiata cu fiecare parinte este aceea de a intari relatiile de atasament cu ambii parinti. Atasamentul dezvoltat de copil pentru mama si tata este important pentru ca cei doi au un rol decisiv in dezvoltarea emotionala si sociala a copilului. De aceea statul a renuntat la regula din vechiul cod civil de incredintare a copilului spre crestere si educare mamei, tatal beneficiind in acest caz de un program restrictiv de vizita a copilului pentru ca relatia de atasament al copilului fata de tata avea de suferit. Statul intelege sa intervina cu privire la organizarea vietii copilului doar daca nu exista buna invoiala intre parinti. Exista chiar o decizie prin care instanta fiind chemata sa decida asupra programului de relatii personale a parintelui nerezident cu minorul in situatia in care exista intelegere intre parinti cu privire la restul aspectelor, hotaraste ca e in interesul superior al copilului sa aiba un acces nelimitat la ambii parinti, fara interventia statului in viata de familie a partilor care ar fi fost o ingradire:
Cum se formeaza relatiile de atasament? Este nevoie de timp si de implicarea activa a parintilor. John Bowlby medic pediatru, psiholog si psihanalist este renumit pentru cercetarile sale in domeniul dezvoltarii psihologice a copilului si cel care a formulat teoria atasamentului.
Copilul incepe sa creeze relatii de atasament cu parintii devreme in viata sa. Intre 2 si 7 luni, bebelusii incep sa recunoasca persoanele care ii ingrijesc, fie mama, fie tata si prefera sa interactioneze cu acestea. De aceea este important ca ambii parinti sa participe la activitatile diverse, ce implica ingrijirea zilnica a copilului: momentele in care copilul este imbaiat, i se da sa manance, se joaca, este imbracat, este scos la plimbare, etc. In jurul varstei de 6 luni copilul incepe sa protesteze cand este separat de figurile lui de atasament si se teme de straini. Intre 8 si 9 luni apare teama de a pierde persoana fata de care si-a format atasamentul ceea ce se numeste anxietate de separare. Intre 18 luni si 2 ani dispare preferinta pentru unul din parinti, ambii putand sa aiba grija de copil. Copilul isi construieste o reprezentare interna a figurilor de atasament care ii permite sa suporte din ce in ce mai bine absenta acestora si sa anticipeze reintoarcerea lor. Dar un program de vizita in care copilul nu are contact cu parintele decat o ora – doua nu este satisfacator.
Atat mama, cat si tatal au impreuna o contributie importanta in dezvoltarea ulterioara a copilului si in transformarea lui intr-un individ echilibrat emotional, independent, capabil sa-si dezvolte aptitudinile personale, capabil sa fie fericit. Fiecare parinte joaca un rol complementar in buna dezvoltare emotionala si psihologica a copilului: mama prin faptul ca este disponibila, sensibila si receptiva in mod adecvat la nevoile copilului, ii ofera acestuia iubire, o baza de siguranta si incredere de la care sa plece sa exploreze lumea; tatal de asemenea se arata receptiv la nevoile copilului si il ajuta sa invete sa isi asume riscuri, sa aiba initiative, sa exploreze, sa faca fata obstacolelor, sa se afirme ca personalitate in fata celorlalti care-l inconjoara si astfel copilul se simte iubit si are incredere in propria persoana si devine independent. De aceea construirea unor relatii de atasament este foarte importanta. Daca respectivul parinte nu reprezinta o persoana fata de care copilul este atasat, acesta il va considera un strain. De aici reactia unor copii in momentul in care incepe programul parintelui nerezident: de la plans pana la refuzul copilului de a pleca cu celalalt parinte. Nu este vina copilului ca parintii au neglijat importanta prezentei fiecaruia in viata lui in perioada anterioara divortului sau nu au reusit sa realizeze o legatura emotionala consistenta. Poate unii parinti nu stiu cum sa se comporte cu un copil, poate nu stiu cum sa-i arate acestuia ca este iubit. Nu ne nastem parinti. Si acest lucru se invata. Unii mai rapid, altii mai greu. Traim vremuri moderne ceea ce a dus la o schimbare in dinamica familiei: mama nu mai este femeia care se ocupa in exclusivitate de casa si familie, iar tatal nu mai este acea figura rigida si autoritara a carui singura responsabilitate era sa aduca bani in casa. Rolurile celor doi sunt acum mult mai flexibile, ei trebuie sa se completeze reciproc pentru o mai buna administrare a vietii de familie si pentru cresterea unui copil care are potentialul de a fi fericit.
Autor articol Mediator Iulia-Cristina Uta –https://unfilolog.wordpress.com/2014/03/18/mediere-custodie-copil/
(Acest articol a fost apreciat de 393 persoane. 1 cititori astăzi)